CELEX: 22011D0063
Language: sk
Date: 2011-07-01 00:00:00
Title: Rozhodnutie Spoločného výboru EHP č. 63/2011 z  1. júla 2011 , ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

6.10.2011   
            
            
               SK
            
            
               Úradný vestník Európskej únie
            
            
               L 262/16
            
         ROZHODNUTIE SPOLOČNÉHO VÝBORU EHP
   č. 63/2011
   z 1. júla 2011,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 115/2010 z 10. novembra 2010 (1).
            
         
               (2)
            
            
               Nariadenie Komisie (EÚ) č. 1142/2010 zo 7. decembra 2010, ktorým sa mení a dopĺňa nariadenie (ES) č. 1266/2007, pokiaľ ide o obdobie uplatňovania prechodných opatrení týkajúcich sa podmienok vyňatia určitých druhov zvierat zo zákazu presunu stanoveného v smernici Rady 2000/75/ES (2), sa má začleniť do dohody.
            
         
               (3)
            
            
               Rozhodnutie Komisie 2010/591/EÚ z 1. októbra 2010, ktorým sa laboratóriu v Rusku povoľuje vykonávať sérologické skúšky na sledovanie efektívnosti vakcín proti besnote (3), sa má začleniť do dohody.
            
         
               (4)
            
            
               Rozhodnutie Komisie 2011/91/EÚ z 10. februára 2011, ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote (4), sa má začleniť do dohody.
            
         
               (5)
            
            
               Toto rozhodnutie sa neuplatňuje na Island a Lichtenštajnsko,
            
         PRIJAL TOTO ROZHODNUTIE:
   Článok 1
   Kapitola I prílohy I k dohode sa mení a dopĺňa takto:
   
               1.
            
            
               Do bodu 40 [nariadenie Komisie (ES) č. 1266/2007] v časti 3.2 sa dopĺňa táto zarážka:
               
                           „—
                        
                        
                           
                              32010 R 1142: nariadenie Komisie (EÚ) č. 1142/2010 zo 7. decembra 2010 (Ú. v. EÚ L 322, 8.12.2010, s. 20).“
                        
                     
         
               2.
            
            
               Za bod 94 (rozhodnutie Komisie 2010/221/EÚ) v časti 4.2 sa vkladajú tieto body:
               
                           „95.
                        
                        
                           
                              32010 D 0591: rozhodnutie Komisie 2010/591/EÚ z 1. októbra 2010, ktorým sa laboratóriu v Rusku povoľuje vykonávať sérologické skúšky na sledovanie efektívnosti vakcín proti besnote (Ú. v. EÚ L 260, 2.10.2010, s. 21).
                           Tento právny akt sa neuplatňuje na Island.
                        
                     
                           96.
                        
                        
                           
                              32011 D 0091: rozhodnutie Komisie 2011/91/EÚ z 10. februára 2011, ktorým sa laboratóriu v Kórejskej republike povoľuje vykonávať sérologické skúšky na sledovanie efektívnosti vakcín proti besnote (Ú. v. EÚ L 37, 11.2.2011, s. 18).
                           Tento právny akt sa neuplatňuje na Island.“
                        
                     
         Článok 2
   Znenie nariadenia (EÚ) č. 1142/2010 a rozhodnutí 2010/591/EÚ a 2011/91/EÚ v nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 2. júla 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (5).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 1. júla 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 58, 3.3.2011, s. 69.
   
      (2)  Ú. v. EÚ L 322, 8.12.2010, s. 20.
   
      (3)  Ú. v. EÚ L 260, 2.10.2010, s. 21.
   
      (4)  Ú. v. EÚ L 37, 11.2.2011, s. 18.
   
      (5)  Ústavné požiadavky neboli oznámené.